
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 9 aprilie 2019
            Nr.4c-13/319/2019
            PLx. 193/2019


A V I Z 
referitor la Proiectul de Lege pentru modificarea şi completarea Legii nr. 544/2001 privind liberul acces la informațiile de interes public
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare cu Proiectul de Lege pentru modificarea şi completarea Legii nr. 544/2001 privind liberul acces la informațiile de interes public, trimis cu adresa nr. PLx. 193 din 27 martie 2019, înregistrat la Comisia juridică, de disciplină şi imunităţi sub nr.4c-13/319 din 28 martie 2019.

Conform dispoziţiilor art.75 alin.(1) din Constituţia României, republicată, şi ale art. 92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Proiectul de lege are ca obiect de reglementare modificarea şi completarea Legii nr.544/2001, în sensul reconfigurării sferei entităţilor care au obligaţia să asigure accesul la informaţiile de interes public, precum şi al instituirii obligaţiei organizării, o dată pe lună, de conferinţe de presă pentru aducerea la cunoştinţă a informaţiilor de interes public. Totodată, proiectul are în vedere excluderea din sfera excepţiilor de la accesul liber al cetăţenilor, a informaţiilor privind activităţile comerciale sau financiare, dacă publicitatea acestora aduce atingere dreptului de proprietate intelectuală ori industrială, precum şi principiului concurenţei loiale, potrivit legii, precum şi sancţionarea cu amendă a neîndeplinirii anumitor obligaţii prevăzute de actul normativ de bază.

În şedinţa din data de 9 aprilie 2019, potrivit art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ transmis cu numărul de înregistrare 1105 din 20 noiembrie 2018.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde aviz negativ proiectului de lege.

În raport de obiectul şi conţinutul reglementării, propunerea legislativă face parte din categoria legilor ordinare.
  PREŞEDINTE,    



  SECRETAR,

                           Nicușor HALICI

                    Aida-Cristina CĂRUCERU
Consilier parlamentar, Dragoș Bucur

